ઉપરથી વૈદની વણમાગી સલાહ .. ."હમણાં અઠવાડિયું ખાટલા નીચેથી પગ નહિ મેલતો ...", અરે બાપલા એટલું સહેલું હોત તો જોઈતુ'તું જ શું ?, આજે જો એ ટેમમાં નહિ પુગે તો કન્ત્રાટી સાયેબ બીજા કોઈને રાખી લ્યેસે ..,બજરંગી એ વિચાર્યું ...એક નજર રુખીની સોડ માં સુતેલા અડધા નાગા ત્રણ બાળકો ઉપર નાખી . ત્રણે ના પેટ અને વાંસા એકબીજા સાથે એવી રીતે ચોંટેલા હતા જાણે "સામ્યવાદ " ની શારીરિક વ્યાખ્યા . જિંદગી સાથેની અપેક્ષાઓની જેમ વેદનાને પણ કોરે મુકીને લંગડાતે પગે કોસ ઉપાડીને નવી બંધાતી હાઈવે ની સડક તરફ એ ચાલ્યો . ગરીબો એ ક્યાંતો બધું કોરે મુકવાનું હોય છે ક્યાંતો ખુદ કોરે થઇ જવાનુ હોય છે.